《酂城高古》
明代·张璧

独上高楼思渺茫，危楼古牌自苍苍。
牛山抱合北来远，汉水萦回南去长。
功劳一时盟带砺，市朝千古说兴亡。
惟余古庙留遗像，社鼓年年报岁穰。

作者简介：（1475—1545）明湖广石首人，字崇象，号阳峰。正德六年进士，授编修。累进左谕德，出典南京乡试。官至礼部尚书、东阁大学士。卒于官。生平与物无竞，天下称为长者。有《阳峰家藏集》。